《杂兴五首 其二》
明代·卢楠

巍巍苍山，汤汤洪河。鸟集于林，鱼游于波。飞潜攸扬，物谓尔何。

遵彼脩陵，顾景高歌。手弄旸熙，神渝天和。日月迅迈，胡为蹉跎。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。